**Abdulqədir Abdullayev** (17 iyul 1988, Dağıstan MSSR) — Azərbaycanı təmsil edən boksçu, 2015-ci il Avropa Oyunlarının qalibi.

Karyerası
---------

Abdulqədir Abdullayev 2013-cü ilin iyulunda Rusiyanın Kazan şəhərində baş tutan Universiada Oyunlarını 8-ci pillədə başa vurdu. Bundan sonra Abdulqədir Abdullayev bir müddət WSB-də mübarizə apardı.

Abdulqədir Abdullayev 2015-ci ilin iyununda baş tutan Birinci Avropa Oyunlarında mübarizə apardı. Təsnifat mərhələsindən azad olan Abdulqədir Abdullayev turnirin 1/8 final mərhələsində Macarıstan nümayəndəsi Adam Hamori ilə üz-üzə gəldi. Həmin görüşdə Abdulqədir Abdullayev rəqibi üzərində qələbə qazandı (3:0) və turnirin 1/4 final mərhələsinə adladı. Bu mərhələdə onun rəqibi Fransa nümayəndəsi Pol Omba-Bionqolo oldu. Bu görüşdə də Abdulqədir Abdullayev rəqibinə qalib gəldi (3:0) və Avropa Oyunlarının yarım-final mərhələsinə adladı. Finala gedən yolda onun rəqibi Rusiya nümayəndəsi Sadam Məhəmmədov oldu. İyunun 26-da baş tutan görüşdə Abdulqədir Abdullayev rəqibi üzərində qələbə qazandı (3:0) və Avropa Oyunlarının final görüşünə vəsiqə qazandı. Həlledici görüşdə onun rəqibi Ukrayna nümayəndəsi Gevorg Manuhyan oldu. İyunun 27-də baş tutmalı olan görüşdə rəqib zədə səbəbilə mübarizə aparmadı və Abdulqədir Abdullayev Birinci Avropa Oyunlarının qalibi oldu. Təltifetmə mərasimi zamanı ona qızıl medalı Azərbaycan Prezidenti İlham Əliyev təqdim elədi.

Azərbaycan Prezidenti İlham Əliyevin 29 iyun 2015-ci il tarixli 1299 nömrəli Sərəncamına əsasən Birinci Avropa Oyunlarında qazandığı nailiyyətlərə və Azərbaycan idmanında xidmətlərinə görə Abdulqədir Abdulla oğlu Abdullayev "Şöhrət" ordeni ilə təltif edildi.

Avropa Oyunlarından sonra Abdulqədir Abdullayev Qətərin Doha şəhərində baş tutan Dünya Çempionatında mübarizə apardı. Turnirin 1/8 final mərhələsində Əlcəzair nümayəndəsi Çouaib Bouloudinata qalib gələn (3:0) Abdulqədir Abdullayev 1/4 final mərhələsində Argentina təmsilçisi Yamil Peraltanı da məğlub elədi (3:0) və turnirin yarım-final mərhələsinə adladı. Bu mərhələdə o, Kuba nümayəndəsi Erislandi Savona məğlub oldu (0:3) və Dünya Çempionatının bürünc medalına sahib oldu.

Dünya Çempionatında olimpiya lisenziyasına sahib ola bilməyən Abdulqədir Abdullayev 2016-cı ilin aprelində Samsun şəhərində baş tutan Avropa Olimpiya Təsnifat Turnirində mübarizə apardı. Turnirin 1/8 final mərhələsində Litva nümayəndəsi Tadas Tamasaushasa (3:0), 1/4 final mərhələsində isə İrlandiya təmsilçisi Darren O'Neilla (3:0) qalib gələn Abdulqədir Abdullayev, 1/4 final mərhələsində Birləşmiş Krallıq nümayəndəsi Lourens Oholiyə məğlub oldu (0:3). Turnirin üçüncü pilləsi uğrunda görüşdə isə o, Ukrayna nümayəndəsi Gevorg Manuhyan üzərində qələbə qazandı (3:0) və Rio-de-Janeyro Olimpiadasına lisenziyanı təmin elədi.

XXXI Yay Olimpiya Oyunları 2016-cı ilin avqustunda Braziliyanın Rio-de-Janeyro şəhərində baş tutdu. Təsnifat mərhələsindən azad olan Abdulqədir Abdullayev olimpiadanın 1/8 final mərhələsində Fransa Pol-Omba Bionqolo ilə üz-üzə gəldi. Həmin görüşün üçüncü raundunda Abdulqədir Abdullayev rəqibi üzərində vaxtından əvvəl təmiz qələbə qazandı və turnirin 1/4 final mərhələsinə adladı. Bu mərhələdə onun rəqibi Özbəkistan nümayəndəsi Rüstəm Tulaqanov oldu. Görüşün birinci raundunda Abdulqədir Abdullayev rəqibinə qalib gəlsə də, növbəti raundlarda məğlub oldu. Nəticədə görüşü məğlub başa vuran Abdulqədir Abdullayev medalın bir addımlığında mübarizəsini dayandırdı və Rio-de-Janeyro Olimpiadasını beşinci pillədə başa vurdu.

Rio-de-Janeyro Olimpiadasından sonra Abdulqədir Abdullayev 2017-ci ilin iyununda baş tutan Avropa Çempionatında mübarizə apardı. Turnirin 1/8 final mərhələsində o, Şotlandiya nümayəndəsi Scott Forresta qalib gəlsə də (3:2), 1/4 final mərhələsində İngiltərə təmsilçisi Klevon Klareya məğlub oldu (KO) və Avropa Çempionatında mübarizəsini başa vurdu.

Nəticələri
----------

|  |  |  |  |  |
| --- | --- | --- | --- | --- |
| **Sıra** | **İl** | **Yarış** | **Ev sahibi** | **Nəticə** |
| Azərbaycan **Azərbaycan** |
| 1 | 2015 | Avropa Oyunları | Azərbaycan Azərbaycan | **1.** |
| 2 | Dünya Çempionatı | Qətər Qətər | **3.** |
| 3 | 2016 | Avropa Olimpiya Təsnifat Turniri | Türkiyə Türkiyə | **3.** |
| 4 | Olimpiya Oyunları | Braziliya Braziliya | 5. |
| 5 | 2017 | Avropa Çempionatı | Ukrayna Ukrayna | 5. |

İstinadlar
----------

1. ↑  *Olympedia.org.* "Abdulqədir ABDULLAYEV". www.olympedia.org (ingilis). 2022-08-30. 2022-08-20 tarixində arxivləşdirilib. İstifadə tarixi: 30.08.2022.
2. 1 2 3 4 5 6 7 8 9  *Amateur-boxing.strefa.pl idman portalı.* "2015 European Games — **Results**". www.amateur-boxing.strefa.pl ( (ing.)). 22.08.2022. 2022-08-22 tarixində arxivləşdirilib. İstifadə tarixi: 22.08.2022.
3. ↑  *Normativ hüquqi sənədlərin vahid internet bazası.* "I Avropa Oyunları qaliblərinin və Azərbaycan idmanında xidmətləri olan şəxslərin təltif edilməsi haqqında Azərbaycan Prezidenti İlham Əliyevin 29 iyun 2015-ci il tarixli 1299 nömrəli Sərəncamı". www.e-qanun.az ( (az.)). 30.06.2015. 2022-08-22 tarixində arxivləşdirilib. İstifadə tarixi: 22.08.2022.
4. 1 2 3  *Amateur-boxing.strefa.pl idman portalı.* "2015 World Championships — **Results**". www.amateur-boxing.strefa.pl ( (ing.)). 22.08.2022. 2022-08-22 tarixində arxivləşdirilib. İstifadə tarixi: 22.08.2022.
5. 1 2 3  *Amateur-boxing.strefa.pl idman portalı.* "2016 Europen Olympic Qualifying Tournaments — **Results**". www.amateur-boxing.strefa.pl ( (ing.)). 22.08.2022. 2022-11-04 tarixində arxivləşdirilib. İstifadə tarixi: 22.08.2022.
6. 1 2 3 4 5 6  *Olympedia.org.* "2016 Summer Olympics / Boxing / Heavyweight (91 Kilograms) / Men". www.olympedia.org (ingilis). 2022-08-30. 2022-10-12 tarixində arxivləşdirilib. İstifadə tarixi: 30.08.2022.
7. ↑  *Amateur-boxing.strefa.pl idman portalı.* "2016 Summer Olympics Games — **Results**". www.amateur-boxing.strefa.pl ( (ing.)). 22.08.2022. 2022-08-22 tarixində arxivləşdirilib. İstifadə tarixi: 22.08.2022.
8. 1 2  *Amateur-boxing.strefa.pl idman portalı.* "2017 European Championships — **Results**". www.amateur-boxing.strefa.pl ( (ing.)). 22.08.2022. 2022-08-22 tarixində arxivləşdirilib. İstifadə tarixi: 22.08.2022.

|  |  |
| --- | --- |
|  Bu şablona bax   Tematik saytlar | Olympedia · Olympic Channel · МОК |